તા. ૧૦-૪-૧૯૭૬ના રોજ મ્યુનિસિપાલિટીની સામાન્ય સભામાં બાબુભાઈ પરમારે એક દરખાસ્ત રજૂ કરી હતી. જેમાં આ પ્રમાણે જણાવ્યું હતું: ‘મ્યુનિસિપલ ટ્રાન્સપોર્ટ સર્વિસ ૧૯૪૭થી અમદાવાદ શહેરમાં ચાલે છે. તેની કામગીરી દેશમાં શ્રેષ્ઠ તરીકે વખણાતી હતી. પરંતુ ત્રણ-ચાર વર્ષથી તેના કામકાજ અને વહીવટ વિરૂધ્ધ ઘણી જ ફરિયાદો થઈ રહી છે. બસો બ્રેક ડાઉન થઈ રહી છે. વર્કશોપમાં કામ થતું નથી. સ્ટોર્સનો વહીવટ સારો નથી વગેરે ફરિયાદો હોવા છતાં કોઈ પગલાં લેવાતાં નથી. આ બધાં સંજોગો જોતાં ટ્રાન્સપોર્ટ સર્વિસ ચલાવવાનું કામ મ્યુનિસિપાલીટી સંભાળી શકે તેમ નથી. તો બસ સર્વિસનો તમામ વહીવટ અને માલ મિલકત ગુજરાત રાજ્ય માર્ગ વાહન વ્યવહાર કોર્પોરેશનને સોંપી દેવો જોઈએ.' આ દરખાસ્તમાં પાછળથી સુધારો કરાયો કે રાજ્ય સરકારને સોંપવાને બદલે તેના માટે સ્વાયત બોર્ડ બનાવવામાં આવે. .